Legal Document

Category: 212

Text:
2. ΠΡΟΕΔΡΙΚΟΝ ΔΙΑΤΑΓΜΑ της 9/9 Απρ. 1929 Περί εκτελέσεως του ν. 3755 της 8/12 Ιαν. 1929 περί απαγορεύσεως της πωλήσεως ελαιολάδων αναμεμιγμένων μετά σπορελαίων και άλλων φυτικών ελαίων και περί απαγορεύσεως πωλήσεως υπό των αυτών εμπόρων ελαίων και σπορελαίων. Έχοντες υπ’ όψει τον ν. 3755 (ανωτ. αρ. 1) και το άρθρον μόνον του από 2/10 Αυγ. 1927 Δ/τος περί κυρώσεως και τροποποιήσεως του από 2/5 Δεκ. 1925 Ν.Δ/τος περί συμπληρώσεως των περί αισχροκερδείας νόμων δυνάμει του οποίου εξεδόθη παρά της διευθύνσεως Αγορανομίας η υπ’ αριθ, πρωτ. 7265 της 16 Δεκ. 1927 αστυνομική διάταξις περί απαγορεύσεως αναμίξεως ελαιολάδων μετά σπορελαίων κλπ., απεφασίσαμεν και διατάσσομεν. Άρθρ.8.-1.Κατά την εις την αλλοδαπήν εξαγωγήν ελαίου και ελαιών προς εμπορίαν η τελωνειακή αρχή άμα τη καταθέσει της σχετικής διασαφήσεως εξαγωγής ειδοποιεί τον χημικόν του παρά τω τελωνείω χημικού παραρτήματος ίνα ούτος προβή εις την λήψιν δειγμάτων εκ του προς εξαγωγήν ελαίου, προς εξακρίβωσιν της γνησιότητος αυτού. Τα δε δείγματα ταύτα λαμβάνονται εις διπλούν και σφραγίζονται δια της σφραγίδος του χημικού και του ενδιαφερομένου εξαγωγέως. Εάν δεν υφίστανται παραρτήματα του χημικού εργαστηρίου παρά τω τελωνείω της εξαγωγής τα δείγματα ταύτα λαμβάνονται παρά της τελωνειακής αρχής, ήτις αποστέλλει ταύτα προς ανάλυσιν προς το πλησιέστερον παράρτημα του χημικού εργαστηρίου ή προς το κεντρικόν χημικόν εργαστήριον του υπουργείου των Εσωτερικών. Το αποτέλεσμα της χημικής αναλύσεως ανακοινούται εγγράφως προς την τελωνειακήν αρχήν, ήτις εν περιπτώσει καθ’ ην το έλαιον ευρεθή γνήσιον επιτρέπει την εξαγωγήν, εν εναντία δε περιπτώσει κοινοποιεί προς τον εξαγωγέα το πόρισμα τούτο και απαγορεύει την εξαγωγήν. Εάν η ανάλυσις εγένετο παρά του χημικού παραρτήματος, ο εξαγωγεύς δικαιούται να αιτήσηται την επανάληψιν της χημικής αναλύσεως παρά της διευθύνσεως του χημικού εργαστηρίου ή του κεντρικού χημικού εργαστηρίου. Η δευτέρα ανάλυσις αύτη ενεργείται επί του δευτέρου εκ των ληφθέντων δειγμάτων, το δε πόρισμα αυτής είναι υποχρεωτικόν δια τον εξαγωγέα. Εάν και η δευτέρα ανάλυσις αποδείξη ότι το προς εξαγωγήν έλαιον ελαιών είναι αναμεμιγμένον μετά του σπορελαίου, η τελωνειακή αρχή εφαρμόζει τας διατάξεις των άρθρ.1 και 6 του ν. 3755. Άρθρ.1.-1.Προς πρόληψιν της νοθείας του ελαίου ελαίας ή ελαίου σόγιας ή δι’ άλλων βρωσίμων σπορελαίων και φυτικών εν γένει ελαίων, τα τοιούτου είδους έλαια, εφεξής αναγραφόμενα κατωτέρω υπό την γενικήν ονομασίαν "σπορέλαια", είτε εισαγόμενα εκ της αλλοδαπής, είτε παραγόμενα εν τη χώρα, εφ’ όσον κατά την ως κατωτέρω εν άρθρ.2 περιγραφομένην δοκιμασίαν δια του αντιδραστηρίου του HALPHEN δεν παρουσιάζουσι την εν αυτώ οριζομένην χαρακτηριστικήν χροιάν ή δεν είναι εκ των εν παραγράφω 2 του άρθρου τούτου αναφερομένων ελαίων, μίγνυνται υποχρεωτικώς μετά ποσότητος βαμβακελαίου εν αναλογία 10%, ούτως ώστε εν ενδεχομένη αναμίξει των σπορελαίων τούτων μετά του ελαίου ελαίας να καθίσταται ευχερής η ανίχνευσις αυτών δια της χημικής αναλύσεως. 2.Δεν υπόκεινται εις την κατά την προηγουμένην παράγραφον 1 υποχρωτικήν ανάμιξιν μετά βαμβακελαίου τα εξής σπορέλαια: α)Το βαμβακέλαιον. β)Το σησαμέλαιον, ούτινος η δια χημικών αντιδράσεων ανίχνευσις τυγχάνει ευχερής. γ)Το ακατάλληλον προς βρώσιν κοινόν λινέλαιον βεβρασμένον ή μη. δ)Δια την εφαρμογήν του ν. 3755 και του παρόντος Δ/τος, δεν χαρακτηρίζονται ως σπορέλαια, τα εν τη συνήθει θερμοκρασία στερεά λίπη, οίον το κοκκοφοινικέλαιον (HUILE DE COCO), το φοινικέλαιον (HUILE DE PALME), το φοινικοπυρηνέλαιον (ΗUILE DE PALMISTE), το βούτυρον του κακάου (BEURRE DE CACAO), ουδέ εκ των φυτικών ελαίων παραγόμενα στερεά φυτικά λίπη. Άρθρ.2.-1.Το δια την ανάμιξιν μετά των σπορελαίων χρησιμοποιούμενον βαμβακέλαιον δέον να δεικνύη σαφώς θετικήν την χαρακτηριστικήν πορτοκαλερυθράν ή τουλάχιστον την ροδίνην χροιάν του βαμβακελαίου κατά την δια του αντιδραστηρίου του HALPHEN δοκιμασίαν ελαίου ελαίας ή ελαίου σόγιας αναμιχθέντων μετά του βαμβακελαίου τούτου εν αναλογία 1%. 2.Ανίχνευσις του βαμβακελαίου δια του αντιδραστηρίου του HALPHEN. Το αντιδραστήριον του HALPHEN παρασκευάζεται δια διαλύσεως 1 γραμ. κονιοποιηθέντος θείου εις ράβδους εντός 100 κυβ. εκατοστομέτρων θειούχου άνθρακος και αναμίξεως της διαλύσεως ταύτης μετά 190 κυβ. εκατοστομέτρων αμυλικού πνεύματος. Εντός καταλλήλου υαλίνου σωλήνος, έχοντος πάχος τοιχωμάτων 2 έως 3 χιλιοστομέτρων και κλειστού κατά το έτερον άκρον, απολήγοντος δε κατά το άλλο άκρον εις χοανοειδή αποστένωσιν, εισάγονται τη βοηθεία χοάνης αποληγούσης εις λεπτότατον σωλήνα 2 κ.ε. του αντιδραστηρίου τούτου και είτα 1 κ.ε. εκ του υπό εξέτασιν ελαίου, λαμβανομένης της φροντίδος να μη επέλθη ανάμιξις των δύο υγρών. Μετά τούτο συντήκεται κατά το άνω άκρον ο υάλινος σωλήν και μετά την ψύξιν αναταράσσεται το εντός αυτού μίγμα. Ο ούτω προετοιμασθείς σωλήν τίθεται εντός θερμού αλατούχου υδρολούτρου, δυναμένου να αναπτύξη κατά τον βρασμόν θερμοκρασίαν 100-105 βαθμών Κ., θερμαίνεται το υδρόλουτρον μέχρι βρασμού και εξακολουθεί η εντός του ζέοντος υδρολούτρου παραμονή του σωλήνος επί 15 έως 30 λεπτά της ώρας. Επί παρουσία βαμβακελαίου, το εντός του σωλήνος υγρόν λαμβάνει χροιάν πορτοκαλέρυθρον. Η χροιά αύτη είναι έντονος και λίαν χαρακτηριστική όταν η ποσότης του εις το υπό εξέτασιν έλαιον εμπεριεχομένου βαμβακελαίου ανέρχεται εις 2% κατ’ ελάχιστον όρον. Αλλά και επί παρουσία βαμβακελαίου εν αναλογία 1% παρουσιάζεται σαφής ροδίνη χροιά. 3.Τα χημικά εργστήρια τα επιλαμβανόμενα την εξέτασιν της γνησιότητος του ελαίου ελαίας, ως και τον έλεγχον του ότι τα εντός του Κράτους κυκλοφορούντα σπορέλαια έχουσιν αναμιχθή δια βαμβακελαίου κατά την εν άρθρ.1 οριζομένην αναλογίαν, δέον να έχωσι προητοιμασμένους τους κάτωθι και εκ παραλλήλου τύπους ελαίων δια την ταυτόχρονον επί των ελαίων τούτων εφαρμογήν του αντιδραστηρίου του HALPEN προς σύγκρισιν της εντάσεως της χροιάς και εκτίμησιν της παρουσίας ή μη βαμβακελαίου εν τω υπό εξέτασιν ελαίω ή και της εμπεριεχομένης ποσότητος αυτού. Οι τύποι των ελαίων τούτων είναι: 1)Γνήσιον έλαιον ελαίας. 2)Έλαιον ελαίας εμπεριέχον βαμβακέλαιον εν αναλογία 2%, 1%, 0,75%. 3)Γνήσιον έλαιον σόγιας. 4)Έλαιον σόγιας εμπεριέχον βαμβακέλαιον εν αναλογία 10%, 5% και 3,75%. Αντί της εκάστοτε και εκ παραλλήλου προς το υπό εξέτασιν έλαιον δοκιμασίας των τύπων τούτων Σελ. 217 Έλαια 5.Ε.α.2 ελαίου δια του αντιδραστηρίου του HALPHEN διατηρούνται οι κατά την εφ’ άπαξ δοκιμασίαν αυτών δια του αντιδραστηρίου τούτου ληφθέντες σωλήνες, φυλασσόμενοι εν σκοτεινώ χώρω και κατά χρονικά διαστήματα ανανεούμενοι, παραβάλλεται δε η χροιά του εκάστοτε εξεταζομένου ελαίου προς την χροιάν των σωλήνων τούτων. Η δια του αντιδραστηρίου του HALPHEN δοκιμασία του τύπου του ελαίου σόγιας και των μετά βαμβακελαίου μιγμάτων αυτού, εκτελείται μετά την ανάμιξιν αυτού μετά γνησίου ελαίου ελαίας κατά τα εν παραγρ.1 του άρθρ.3 οριζόμενα. Άρθρ.3.-1.Προς απόδειξιν του ότι τα εντός του Κράτους κυκλοφορούντα προς πώλησιν βρώσιμα σπορέλαια έχουσιν αναμιχθή μετά βαμβακελαίου, παρουσιάζοντος τας εν τη παρ.1 του άρθρ.2 οριζομένας ιδιότητας και εν αναλογία 10%, δέον μίγμα παρασκευαζόμενον εκ 10 μερών του υπό εξέτασιν σπορελαίου μετά 90 μερών ελαίου ελαίας αγνού, να δεικνύη σαφώς την χαρακτηριστικην πορτοκαλέρυθρον ή σαφώς ροδίνην χροιάν του βαμβακελαίου κατά την δοκιμασίαν του μίγματος τούτου δια του αντιδραστηρίου του HALPHEN. Την αυτήν αντίδρασιν δέον να δεικνύωσι και τα απ’ ευθείας εκ της αλλοδαπής εισαγόμενα και μετά βαμβακελαίου αναμεμειγμένα σπορέλαια ομοίως δοκιμαζόμενα. 2.Προς απόδειξιν του ότι το εντός του Κράτους κυκλοφορούν και προς πώλησιν δια την εις το εσωτερικόν κατανάλωσιν ή δια την εις την αλλοδαπήν εξαγωγήν διατιθέμενον έλαιον ελαίας, έτι δε το εκ της αλλοδαπής εισαγόμενον τοιούτον, δεν έχει νοθευθή δια σπορελαίου, δέον τούτο να μη παρέχη κατά την απ’ ευθείας δια του αντιδραστηρίου του HALPHEN δοκιμασίαν, την χαρακτηριστικήν δια το βαμβακέλαιον πορτοκαλέρυθρον ή σαφώς ροδίνην χροιάν. Εν περιπτώσει δε καθ’ ην η αντίδρασις του HALPHEN δεν είναι σαφώς θετική, τα δε λοιπά γνωρίσματα (χρώμα, γεύσις κλπ.) του εξεταζομένου ελαίου ελαίας παρέχουσιν ενδείξεις περί της νοθείας αυτού, δέον, προς απόδειξιν του εναντίου, να υποβάλληται τούτο εις λεπτομερή χημικήν ανάλυσιν, εφαρμοζομένων κατ’ αυτήν και άλλων αντιδράσεων, εκ των χαρακτηριζουσών τα σπορέλαια και προσδιοριζομένων των χαρακτηριζόντων το γνήσιον έλαιον ελαίας σταθερών αριθμών και γνωρισμάτων, άτινα ορίζονται ως κατωτέρω: Χρώμα - ωχροκίτρινον μέχρι πρασινοκιτρίνου. Οσμή - ιδιάζουσα ευάρεστος. Γεύσις - ευχάριστος ιδιάζουσα και υπενθυμίζουσα την της ελαίας. Ειδικόν βάρος εις 15 ο Κπ.Ο.913-0.919.Δέκτης διαθλάσεως δια του βουτυροδιαθλασιμέτρου ZEISS ει (25 ο  Κ. 62-63,5. Αριθμός ιωδίου (HUBL-WIPS) 79-91. Σελ. 218 Άρθρ.4.-1.Η εκ της αλλοδαπής εισαγωγή του ελαίου ελαίας, ως και του ελαίου σόγιας και των βρωσίμων σπορελαίων εν γένει, δι’ α μέρη επιτρέπεται εκ του νόμου η εισαγωγή αυτών, ενεργείται μόνον δια των τελωνείων παρ’ οις υπάρχουσιν εγκατεστημένα παραρτήματα της διευθύνσεως του χημικού εργαστηρίου του υπουργείου των Οικονομικών. 2.Ο προστιθέμενος να εισαγάγη εκ της αλλοδαπής έλαιον ελαίας ή βρώσιμα σπορέλαια υποχρεούται όπως εν τη παρ’ αυτού κατατιθεμένη διασαφήσει εισαγωγής προς παραλαβήν ή προς αποταμίευσιν, αναγράψη ρητώς το είδος και ποσόν του εισαγομένου ελαίου ελαίας ή του σπορελαίου και προκειμένου περί σπορελαίων άλλων, παρά τα εν παρ. 2 του άρθρ.1 οριζόμενα, να δηλώση εάν ταύτα, προ της εισαγωγής των, έχωσιν αναμιχθή ή ου δια ποσότητος βαμβακελαίου, εν αναλογία τουλάχιστον 10%. 3.Η τελωνειακή αρχή άμα τη καταθέσει της διασαφήσεως ταύτης, ειδοποιεί υποχρεωτικώς το αρμόδιον χημικόν παράρτημα, όπως δι’ ενός των παρ’ αυτώ χημικών, ενεργούντος από κοινού μετά του προς τούτο υπό του τελώνου οριζομένου ελεγκτού, προβή εις κανονικήν δειγματοληψίαν εκ των προς εισαγωγήν σπορελαίων, δια την εκτέλεσιν της χημικής αναλύσεως προς απόδειξιν του ότι όντως πρόκειται περί σπορελαίου ή περί βαμβακελαίου ή λινελαίου ή του ότι τα εισαγόμενα σπορέλαια εμπεριέχουσι την ως άνω οριζομένην ποσότητα βαμβακελαίου. Κατά την δειγματοληψίαν ταύτην, ανά πέντε βαρέλια ή κλάσμα αυτών, λαμβάνεται έν δείγμα, άπαντα δε τα δείγματα ταύτα, αφού σφραγισθώσι, παραλαμβάνονται παρά του χημικού, περί δε της ενεργείας της δειγματοληψίας συντάσσεται πρωτόκολλον, όπερ επισυνάπτεται εις την διασάφησιν, ως δικαιολογητικόν αυτής. 4.Η χημική εξέτασις ενεργείται εν τω οικείω χημικώ παραρτήματι, άπαντα δε τα λαμβανόμενα δείγματα εξετάζονται ιδιαιτέρως εν προς εν. Το εκδιδόμενον διπλότυπον της χημικής αναλύσεως δέον να πιστοποιή συγκεκριμένως ότι όντως πρόκειται περί αμιγούς σησαμελαίου ή περί βαμβακελαίου ή λινελαίου, ή ότι το εισαγόμενον σπορέλαιον έχει αναμιχθή ή δεν έχει αναμιχθή μετά βαμβακελαίου εν αναλογία τουλάχιστον 10%. Το διπλότυπον τούτο της χημικής αναλύσεως επισυνάπτεται επίσης εις την διασάφησιν εισαγωγής ως δικαιολογητικόν αυτής. 5.Ε.α.2 Έλαια 5.Εν περιπτώσει καθ’ ην το προς εισαγωγήν σπορέλαιον ήθελε δηλωθή δια της διασαφήσεως ότι δεν είναι αναμεμιγμένον προ της εισαγωγής του δια βαμβακελαίου εν αναλογία 10%, ή εν περιπτώσει καθ’ ην η γενομένη χημική ανάλυσις των εξ αυτού ληφθέντων δειγμάτων ήθελεν αποδείξει ότι δεν πρόκειται περί αμιγούς σησαμελαίου ή βαμβακελαίου ή λινελαίου ή ότι τούτο δεν εμπεριέχει βαμβακέλαιον ή ότι το ποσόν του εμπεριεχομένου βαμβακελαίου δεν είναι επαρκές ώστε κατά την εν άρθρ.3 περιγραφομένην δοκιμασίαν να δεικνύη σαφώς την χαρακτηριστικήν αντίδρασιν του HALPHEN, το τοιούτον σπορέλαιον αναμιγνύεται υποχρεωτικώς μετά βαμβακελαίου αμιγούς και εν αναλογία 10%. Το αμιγές του δια την ανάμιξιν χρησιμοποιουμένου βαμβακελαίου εξελέγχεται προηγουμένως υπό του παρά τω τελωνείω χημικού παραρτήματος. Η ανάμιξις αύτη του σπορελαίου μετά του βαμβακελαίου ενεργείται εντός του τελωνειακού καταστήματος επιμελεία και δαπάνη του εισαγωγέως και επί παρουσία των δια την δειγματοληψίαν ορισθέντων ελεγκτού και χημικού, συντάσσεται δε περί τούτου πρωτόκολλον εις διπλούν, υπογραφόμενον παρά των παρασταθέντων εις την ανάμιξιν υπαλλήλων και του ενδιαφερομένου εισαγωγέως ή του αντιπροσώπου τούτου. Το έν των συντασσομένων πρωτοκόλλων επισυνάπτεται εις την διασάφησιν εισαγωγής ως απαραίτητον δικαιολογητικόν αυτής, το δε έτερον παραδίδεται εις τον ενδιαφερόμενον και χρησιμεύει αυτώ ως δικαιολογητικόν του ότι το παρ’ αυτού διατιθέμενον εις την κατανάλωσιν σπορέλαιον έχει αναμιχθή μετά της αρκούσης ποσότητος βαμβακελαίου, χωρίς όμως το τοιούτον δικαιολογητικόν ν’ απαλλάσση αυτόν των νομίμων συνεπειών, εν η περιπτώσει νεωτέρα ανάλυσις, ενεργουμένη επί του παρ’ αυτού πωλουμένου σπορελαίου, ήθελεν αποδείξει ότι τούτο δεν εμπεριέχει βαμβακέλαιον ή ότι η εμπεριεχομένη ποσότης είναι κατωτέρα των 10%. 6.Εάν κατά την δοκιμασίαν των ληφθέντων δειγμάτων ήθελεν αποδειχθή ότι το κατά την εισαγωγήν δηλωθέν ως έλαιον ελαίας δεν παρουσιάζει τας εν παρ.2 του άρθρ.3 οριζομένας δια το γνήσιον έλαιον ελαίας ιδιότητος απαγορεύεται η εισαγωγή του τοιούτου ελαίου ελαίας. Άρθρ.5.-1.Τα εντός του Κράτους παραγόμενα βρώσιμα σπορέλαια, αναμιγνύονται υποχρεωτικώς προ της εις την κατανάλωσιν διαθέσεως αυτών μετά βαμβακελαίου εκ του εν παρ.1 του άρθρ.2 του Δ/τος τούτου οριζομένου και εν αναλογία 10%. Η ανάμιξις αύτη ενεργείται εντός του εργοστασίου παραγωγής του σπορελαίου επιμελεία και δαπάνη του εργοστασιάρχου, επί παρουσία δε ενός των χημικών του κεντρικού χημικού εργαστηρίου του υπουργείου των Εσωτερικών ή του πλησιεστέρου παραρτήματος αυτού, ή όπου δεν υπάρχουσι τοιαύτα, ενός χημικού του πλησιεστέρου κρατικού χημικού εργαστηρίου και ενός ανωτέρου αγορανομικού ή αστυνομικού υπαλλήλου. Προς τούτο ο εργοστασιάρχης ο βουλόμενος να θέση εις την κατανάλωσιν το όλον ή μέρος εκ των παρ’ αυτού παραγομένων σπορελαίων υποβάλλει αίτησιν εις το αρμόδιον χημικόν εργαστήριον εν η ορίζεται το είδος, το ποσόν των σπορελαίων, ων αιτείται μετά του ετοίμου προς τούτο βαμβακελαίου ανάμιξιν, το δε χημικόν εργαστήριον ειδοποιεί περί τούτου το αρμόδιον αγορανομικόν ή αστυνομικόν τμήμα προσδιορίζον άμα και την ημέραν και ώραν της αναμίξεως. Το αγορανομικόν ή αστυνομικον τμήμα ορίζει ένα των παρ’ αυτώ υπηρετούντων ανωτέρων υπαλλήλων ίνα συμπαρασταθή κατά την ανάμιξιν. 2.Οι κατά την ανάμιξιν ταύτην παρασταθησόμενοι υπάλληλοι, αφού προβώσιν εις την εξακρίβωσιν της αναμιχθησομένης ποσότητος σπορελαίου και αφού εξακριβωθή παρά του χημικού ότι το δια την ανάμιξιν χρησιμοποιηθησόμενον βαμβακέλαιον πληροί τους εν άρθρ.2 οριζομένους όρους καθορίζουσι το ακριβές ποσόν του προστεθησομένου βαμβακελαίου και επιτρέπουσιν επί παρουσία αυτών την ανάμιξιν αυτού μετά του σπορελαίου, συντάσσουσι δε περί τούτου πρωτόκολλον εις τριπλούν, προσυπογραφόμενον και παρά του εργοστασιάρχου ή του αντιπροσώπου αυτού. Ανά έν εκ των πρωτοκόλλων τούτων λαμβάνει εκάτερος των παρασταθέντων δημοσίων υπαλλήλων, το δε τρίτον παραδίδεται εις τον εργοστασιάρχην. Δεν υποβάλλεται εις την τοιαύτην ανάμιξιν το βαμβακέλαιον, το σησαμέλαιον και κοινόν λινέλαιον. 3.Οι εργοστασιάρχαι παραγωγής σπορελαίων υποχρεούνται όπως διαθέτωσιν ιδιαιτέρως αποθήκας, εν αις θα αποθηκεύωσι το μετά βαμβακελαίου αναμιχθέν σπορέλαιον, κεχωρισμένως δε από τας αποθήκας εν αις αποθηκεύουσι το μήπω υποστάν την τοιαύτην ανάμιξιν σπορέλαιον. Η εν ταις πρώταις αποθήκαις αποθήκευσις του ελαίου ελαίας ή μήπω μετουσιωθέντος σπορελαίου απαγορεύεται. 4.Εν περιπτώσει καθ’ ην εν τω αυτώ εργοστασίω ελαιουργίας παράγεται πλην των σπορελαίων και έλαιον ελαίας, τούτο αποθηκεύεται εις όλως ιδιαιτέρας αποθήκας, κεχωρισμένας από των αποθηκών των σπορελαίων. 5.Οι εργοστασιάρχαι παραγωγής σπορελαίων υποχρεούνται όπως τηρώσι βιβλίον μονογεγ-ραμμένον παρά του αρμοδίου χημικού εργαΣελ 219 Έλαια 5.Ε.α.2 στηρίου, εν ω δέον να αναγράφωσιν ανελλιπώς κατά χρονολογικήν σειράν και άνευ διαγραφής ή ξεσμάτων: α)Το είδος και το ποσόν των εκάστοτε εις το εργοστάσιον αυτών εισαγομένων ελαιωδών σπόρων και την προέλευσιν αυτών, ως και το είδος και το ποσόν των εκάστοτε κατεργαζομένων τοιούτων. β)Το είδος και το ποσόν των εκάστοτε παραγομένων βρωσίμων σπορελαίων και ιδιαιτέρως το ποσόν των μη βρωσίμων τοιούτων. γ)Το ποσόν του εκάστοτε εις το εργοστάσιον αυτών εισαγομένου βαμβακελαίου δια την μετουσίωσιν των σπορελαίων, και δ)το είδος και ποσόν των εκάστοτε δια βαμβακελαίου μετουσιωθέντων σπορελαίων, το ποσόν του εκάστοτε βαμβακελαίου και το του προκύψαντος μίγματος αυτών. ε)Το ποσόν του τυχόν εκ του εργοστασίου αυτών εξαγομένου αυτουσίου βαμβακελαίου, ως και το ποσόν του εκάστοτε εκ του εργοστασίου εξαγομένου σπορελαίου, τον τόπον της αποστολής και το πρόσωπον εις ο ταύτα διετέθησαν. ς)Το είδος και το ποσόν του τυχόν προς άλλην και ουχί προς βρώσιν διατεθέντος σπορελαίου, εν τω ιδίω εργοστασίω και ειδικώς εις ποίαν χρήσιν διετέθη τούτο. Το βιβλίον τούτο υπόκειται εις τον έλεγχον των υπαλλήλων του αρμοδίου αγορανομικού ή αστυνομικού τμήματος και των χημικών του κεντρικού χημικού εργαστηρίου του υπουργείου των Εσωτερικών και των παραρτημάτων αυτού ή όπου τοιαύτα δεν υπάρχουσι, του κρατικού χημικού εργαστηρίου, ο είχε την επίβλεψιν κατά την ανάμιξιν. Οι υπάλληλοι ούτοι έχουσι το δικαίωμα να εισέρχωνται εις τα εργοστάσια ελαιουργίας και να ενεργώσιν έλεγχον προς εξακρίβωσιν της τηρήσεως των διατάξεων του ν. 3755 και του παρόντος Δ/τος. Άρθρ.6.-Άπαντα τα βαρέλια, εν οις εκτίθενται προς πώλησιν τα σπορέλαια, δέον να φέρωσι δι’ ευδιακρίτων κεφαλαίων γραμμάτων την επιγραφήν «σπορέλαιον». Ομοίαν επιγραφήν δέον να φέρωσι τα εντός δοχείων ειδικώς συνεσκευασμένων και δεόντως εσφραγισμένων υπό του εργοστασίου παραγωγής ή συσκευασίας πωλούμενα σπορέλαια, άτινα δοχεία δέον απαραιτήτως να φέρωσι και την επιγραφήν του εργοστασίου παραγωγής ή της συσκευασίας. Άρθρ.7.-1.Οι υπάλληλοι του κεντρικού χημικού εργαστηρίου του υπουργείου των Εσωτερικών και των παραρτημάτων αυτού και οι αγορανομικοί υπάλληλοι έχουσι το δικαίωμα να εισέρχωνται εις τα πρατήρια χονδρικής και λιανικής πωλήσεως ελαίου ελαίας και σπορελαίων και να λαμβάνωσι δείγματα επί των προς πώλησιν ελαίων προς έλεγχον. Σελ. 220 Εις ας δε πόλεις δεν υπάρχουσι παραρτήματα του κεντρικού χημικού εργαστηρίου το τοιούτον δικαίωμα έχουσιν οι υπάλληλοι των κρατικών χημικών εργαστηρίων. Περί της γενομένης δειγματοληψίας συντάσσεται πρωτόκολλον προσυπογραφόμενον και παρά του ενδιαφερομένου πωλητού ή μεταπράτου. Τα δείγματα ταύτα λαμβάνονται εις διπλούν εντός καθαρών φιαλιδίων, εις ποσότητα 200 τουλάχιστον γραμμαρίων έκαστον, και αποστέλλονται εσφραγισμένα προς εξέτασιν εις το κεντρικόν χημικόν εργαστήριον του υπουργείου των Εσωτερικών ή τα παραρτήματα αυτού ή, όπου τοιαύτα δεν υπάρχουσιν, εις το πλησιέστερον κρατικόν χημικόν εργαστήριον. 2.Η χημική ανάλυσις ενεργείται επί του ετέρου των ληφθέντων δειγμάτων. Εν περιπτώσει δε καθ’ ην η χημική ανάλυσις ήθελεν αποδείξει, ότι το έλαιον ελαίας έχει υποστή νοθείαν δια σπορελαίου ή ότι το σπορέλαιον δεν έχει μετουσιωθή δια βαμβακελαίου κατά την ωρισμένην αναλογίαν το πόρισμα της αναλύσεως κοινοποιείται προς τον ενδιαφερόμενον πωλητήν, όστις δικαιούται εντός 5 ημερών από της κοινοποιήσεως, να ζητήση δι’αιτήσεώς του υποβαλλομένης προς το ενεργήσαν την ανάλυσιν εργαστήριον, την επανάληψιν της χημικής αναλύσεως επί του δευτέρου δείγματος, συνυποβάλλων και παράβολον εξακοσίων δραχμών συμφώνως ταις διατάξεσι του από 19 Απρ. 1926 Ν.Δ/τος περί τροποποιήσεως και συμπληρώσεως διατάξεών τινων του ν. 362 κλπ. Η δευτέρα αύτη ανάλυσις ενεργείται παρά του κεντρικού χημικού εργαστηρίου του υπουργείου των Εσωτερικών προς ο διαβιβάζεται η αίτησις μετά του δευτέρου δείγματος και του αποτελέσματος της πρώτης αναλύσεως παρά της χημικής υπηρεσίας εις ην υπεβλήθη η αίτησις. Το πόρισμα της δευτέρας ταύτης αναλύσεως είναι το οριστικόν. Εάν το πόρισμα τούτο ήθελεν αποβή υπέρ του εφεσιβάλλοντος το εξακοσιόδραχμον παράβολον αποδίδεται τω καταθέσαντι τούτο, άλλως τούτο εκπίπτει υπέρ του δημοσίου. 3.Εάν δεν εζητήθη η επανάληψις της χημικής αναλύσεως εμπροθέσμως καθώς και εάν η επί του δευτέρου δείγματος ενεργηθείσα χημική ανάλυσις ήθελεν αποδείξει ως ακριβές το πόρισμα της πρώτης αναλύσεως τα αποτελέσματα της οριστικής χημικής αναλύσεως μετά του πρωτοκόλλου της δειγματοληψίας διαβιβάζονται προς την κατά το άρθρ.6 του ν. 3755 αρμοδίαν δικαστικήν αρχήν δια την περαιτέρω ενέργειαν και την εφαρμογήν των υπό του αυτού νόμου προβλεπομένων ποινών. 5.Ε.α.2 Έλαια